CELEX: 31995D0066
Language: el
Date: 1995-03-10 00:00:00
Title: 95/66/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Μαρτίου 1995 για την τροποποίηση της απόφασης 93/402/ΕΟΚ περί των υγειονομικών όρων και της κτηνιατρικής πιστοποίησης που απαιτούνται για την εισαγωγή νωπών κρεάτων προερχομένων από ορισμένες χώρες της Νοτίου Αμερικής (Κείμενο που παρουσιάζει ενδιαφέρον για τον ΕΟΧ)

Avis juridique important

|

31995D0066

95/66/ΕΚ: ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Μαρτίου 1995 για την τροποποίηση της απόφασης 93/402/ΕΟΚ περί των υγειονομικών όρων και της κτηνιατρικής πιστοποίησης που απαιτούνται για την εισαγωγή νωπών κρεάτων προερχομένων από ορισμένες χώρες της Νοτίου Αμερικής (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 056 της 14/03/1995 σ. 0019 - 0020

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Μαρτίου 1995 για την τροποποίηση της απόφασης 93/402/ΕΟΚ περί των υγειονομικών όρων και της κτηνιατρικής πιστοποίησης που απαιτούνται για την εισαγωγή νωπών κρεάτων προερχομένων από ορισμένες χώρες της Νοτίου  Αμερικής (Κείμενο που παρουσιάζει ενδιαφέρον για τον ΕΟΧ) (95/66/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 72/462/ΕΟΚ της Επιτροπής της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας προέλευσης  τρίτων χωρών (1), όπως τροποποιήθηκε τελευταία από την πράξη προσχώρησης της Αυστρίας, Φινλανδίας και της Σουηδίας και ιδίως τα άρθρα 14, 15 και 16,  Εκτιμώντας:  ότι οι υγειονομικοί όροι και η κτηνιατρική πιστοποίηση που απαιτούνται κατά την εισαγωγή νωπών κρεάτων που προέρχονται από τη Βραζιλία, μεταξύ άλλων, καθορίζονται από την απόφαση 93/402/ΕΟΚ της Επιτροπής (2), όπως τροποποιήθηκε τελευταία από την απόφαση  94/732/ΕΚ (3)- ότι σε μια κοινοτική αποστολή που πραγματοποιήθηκε στη Βραζιλία το 1993, διαπιστώθηκε επιδείνωση της υγειονομικής κατάστασης στις πολιτείες του Sao Paulo και Minas Gerais- ότι οι αρχές της Βραζιλίας έλαβαν μέτρα για την εξάλειψη της εν λόγω κατάστασης- ότι, παρά τις προσπάθειες αυτές, δεν επιτεύχθηκαν ακόμη τα αναμενόμενα αποτελέσματα- ότι, λόγω του γεγονότος αυτού, επιβάλλονται μέτρα προσωρινής απαγόρευσης εισαγωγών νωπών κρεάτων προέλευσης των δύο αυτών πολιτειών- ότι, κατά τη διάρκεια της περιόδου αυτής, οι αρχές της Βραζιλίας θα πρέπει να λάβουν τα αναγκαία μέτρα για να επιτύχουν ικανοποιητική κατάσταση όσον αφορά την υγεία των ζώων- ότι, ωστόσο, η απουσία προόδου στις δύο αυτές πολιτείες κατά τη διάρκεια της  περιόδου αυτής θα μπορούσε να οδηγήσει στην παράταση της διάρκειας των προβλεπόμενων στην παρούσα απόφαση μέτρων- ότι είναι αναγκαίο, κατά συνέπεια, να τροποποιηθεί η απόφαση 93/402/ΕΟΚ και να θεσπιστούν μέτρα για τη διευκόλυνση της μετάβασης στο νέο καθεστώς πιστοποίησης- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Το παράρτημα Ι της απόφασης 93/402/ΕΟΚ αντικαθίσταται από το παράρτημα της παρούσας απόφασης.   Άρθρο 2  Η παρούσα απόφαση εφαρμόζεται από την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.  Ωστόσο, κατά τη διάρκεια των 30 ημερών που έπονται της ημερομηνίας εφαρμογής της παρούσας απόφασης, τα κράτη μέλη επιτρέπουν την εισαγωγή από τη Βραζιλία νωπών κρεάτων που παράγονται και πιστοποιούνται σύμφωνα με τις ισχύουσες διατάξεις πριν την έναρξη  εφαρμογής της παρούσας απόφασης.   Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 10 Μαρτίου 1995.  Για την Επιτροπή Franz FISCHLER Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 179 της 22. 7. 1993, σ. 1.  (3) ΕΕ αριθ. L 292 της 12. 11. 1994, σ. 37.      ΠΑΡΑΡΤΗΜΑ  "ΠΑΡΑΡΤΗΜΑ Ι   ΠΕΡΙΓΡΑΦΗ ΤΩΝ ΠΕΡΙΟΧΩΝ ΤΗΣ ΝΟΤΙΑΣ ΑΜΕΡΙΚΗΣ ΓΙΑ ΤΟΥΣ ΣΚΟΠΟΥΣ ΤΗΣ ΚΤΗΝΙΑΤΡΙΚΗΣ ΠΙΣΤΟΠΟΙΗΣΗΣ ΤΗΣ ΥΓΕΙΑΣ ΤΩΝ ΖΩΩΝ  "" ID="2">AR> ID="3">01/93> ID="4">Το σύνολο της χώρας"> ID="2">AR-1> ID="3">01/93> ID="4">Η περιοχή νοτίως του 42ου παραλλήλου">  ID="1">Αργεντινή> ID="2">AR-2> ID="3">01/94> ID="4">Το έδαφος βορείως του 42ου παραλλήλου."> ID="2">AR-3> ID="3">01/93> ID="4">Οι επαρχίες Entre Rios, Corrientes και Misiones"> ID="2">AR-4> ID="3">01/93> ID="4">Οι επαρχίες Catamarca, San Juan, La  Rioja, Mendoza Neuquen και Rio Negro και το διαμέρισμα Patagones στην επαρχία Buenos Aires"> ID="2">BR> ID="3">01/93> ID="4">Το σύνολο της χώρας"> ID="1">Βραζιλία> ID="2">BR-1> ID="3">01/95 (1)> ID="4">Οι πολιτείες: Rio Grande do Sul, Parana, Espirito  Santo, Mato Grosso do Sul (με εξαίρεση τους δήμους: Sonora, Aquidauana, Bonoquena, Bonito, Caracol, Coxim, Jardim, Ladario, Miranda, Pedro Gomes, Porto Murtinho, Rio Negro, Rio Verde de Mato Grosso και Corumba) και Santa Catarina"> ID="2">BR-1>  ID="3">02/95 (2)> ID="4">Οι πολιτείες: Rio Grande do Sul, Parana, Minas Gerais, (με εξαίρεση τους δήμους: Oliveira, Passos, Sao Goncalo de Sapucai, Setelagoas και Bambui), Sao Paulo, Espirito Santo, Mato Grosso do Sul (με εξαίρεση τις επαρχίες Sonora,  Aquidauana, Bonoquena, Bonito, Caracol, Coxim, Jardim, Ladario, Miranda, Pedro Gomes, Porto Murtinho, Rio Negro, Rio Verde de Mato Grosso και Corumba) και Santa Catarina"> ID="1">Χιλή> ID="2">CL> ID="3">01/93> ID="4">Το σύνολο της χώρας"> ID="2">CO>  ID="3">01/93> ID="4">Το σύνολο της χώρας"> ID="2">CO-1> ID="3">01/93> ID="4">Τομέας οριοθετούμενος από τα εξής όρια: από το σημείο συμβολής του ποταμού Murri με τον ποταμό Atrato έως τις εκβολές του ποταμού Atrato, στον Ατλαντικό Ωκεανό, έπειτα, από το  σημείο αυτό μέχρι τα σύνορα με τον Παναμά, κατά μήκος των ακτών του Ατλαντικού μέχρι το Cabo Tiburon- από το σημείο αυτό, προς τον Ειρηνικό, ακολουθώντας τα σύνορα μεταξύ Κολομβίας και Παναμά- από το τελευταίο αυτό σημείο μέχρι τις εκβολές του ποταμού  Valle κατά μήκος της ακτής του Ειρηνικού και από το σημείο αυτό κατά μήκος μιας ευθείας γραμμής η οποία οδηγεί στο σημείο συμβολής των ποταμών Murri και Atrato"> ID="1">Κολομβία> ID="2">CO-2> ID="3">01/93> ID="4">Δήμοι: Arboletas, Necocil, San Pedro de  Uraba, Turbo, Apartado, Chigorodo, Mutata, Dabeiba, Uramita, Murindo, Riosucio (δεξιά όχθη του ποταμού Atrato) και Frontino"> ID="2">CO-3> ID="3">01/93> ID="4">O τομέας οριοθετούμενος από εξής όρια: εκβολές του ποταμού Sinu, τον Ατλαντικό Ωκεανό έως  της πηγές του ποταμού αυτού στο Αlto Paramillo, έπειτα, από το σημείο αυτό έως το Puerto Rey στον Ατλαντικό Ωκεανό κατά μήκος των συνόρων μεταξύ των διαμερισμάτων Antioquia και Cοrdoba, έπειτα, από το τελευταίο αυτό σημείο προς τις εκβολές του ποταμού  Sinu κατά μήκος της ακτής του Ατλαντικού"> ID="1">Παραγουάη> ID="2">PΑ> ID="3">01/93> ID="4">Το σύνολο της χώρας"> ID="1">Ουρουγουάη> ID="2">UY> ID="3">01/93> ID="4">Το σύνολο της χώρας""  >  (1) Έκδοση που εφαρμόζεται μέχρι τις 30 Ιουνίου 1995.  (2) Έκδοση που εφαρμόζεται από τις 1ης Ιουλίου 1995."